b'\n_START_ARTICLE_\nAmir Kari\xc4\x87\n_START_SECTION_\nSlovenska reprezentanca\n_START_PARAGRAPH_\nBil je \xc4\x8dlan slovenske zlate nogometne generacije in za Slovenijo igral na evropskem prvenstvu v nogometu 2000 in svetovnem prvenstvu v nogometu 2002._NEWLINE_Za slovensko reprezentanco je odigral v letih 1996\xe2\x88\x922004 64 tekem in dosegel 1 gol, ki ga je dosegel \xc5\xbee na svoji prvi tekmi za slovensko reprezentanco 21. maja 1996 proti Zdru\xc5\xbeenim arabskim emiratom (2:2)._NEWLINE_Zadnjo tekmo za slovensko reprezentanco je odigral v kvalifikacijah za svetovno prvenstvo v nogometu 2006, 9. oktobra v Celju proti Italiji (1:0).\n_START_SECTION_\nKlubi\n_START_PARAGRAPH_\nV svoji karieri je igral pri klubih: Nogometni klub Rudar Velenje, Maribor Branik, \xc5\xbdelezni\xc4\x8dar Maribor, Gamba Osaka in Ipswich Town. V sezoni 2009/10 je igral pri NK Koper.'